Source: http://szus-pacovska.sk/index.php/skolsky-poriadok
Timestamp: 2020-01-24 03:01:57+00:00

Document:
1. Všetci učitelia oboznámia svojich žiakov s týmto školským poriadkom na prvej vyučovacej hodine. Učitelia toto oboznámenie zaznamenajú každému žiakovi do jeho žiackej knižky.
2. Učitelia oboznámia s týmto poriadkom rodičov na prvom rodičovskom združení v danom školskom roku. Rodičia svojim podpisom na prezenčnej listine ZRPŠ potvrdia, že boli s týmto poriadkom oboznámení.
3. SZUŠ pôsobí na viacerých miestach. Hlavné sídlo školy je v Základnej škole v Nových Sadoch na adrese 951 24 Nové Sady, č.176.
Kontakt: mobil: 0907 745 955, mail: Táto e-mailová adresa je chránená pred spamovacími robotmi. Na jej zobrazenie potrebujete mať nainštalovaný JavaScript.
Vzhľadom na to, že sa škola nachádza na viacerých miestach, sa vyučovanie začína na jednotlivých pracoviskách podľa schváleného rozvrhu hodín príslušnej pobočky. Kompletný rozvrh hodín za celú školu sa nachádza v sídle školy v Nových Sadoch. a približne od polovice každého septembra aj na školskom webe. Rozvrh hodín každej pobočky sa nachádza na viditeľnom mieste .
5. Škola má zriadený tanečný odbor, literárno – dramatický odbor a hudobný odbor.
Vyučovanie v tanečnom a literárno-dramatickom odbore prebieha ako skupinové vyučovanie, vyučovanie hudobného odboru prebieha ako individuálne vyučovanie – predmet Spev, Hra na gitare a ako skupinové vyučovanie – predmet Zborový spev. Skupinové vyučovanie prebieha v zásade v 3-hodinových blokoch a to buď v jednom kuse alebo je toto rozdelené do dvoch blokov po 1,5 vyučovacej hodiny.
6. Prestávky medzi jednotlivými vyučovacími blokmi trvajú minimálne 5 minút
7. O dochádzke a prospechu žiaka sa rodičia môžu informovať:
· v čase vyučovacej hodiny svojho dieťaťa - v individuálnom vyučovaní
· pred alebo po vyučovaní - v skupinovom vyučovaní
· na rodičovskom združení
· telefonicky u konkrétneho vyučujúceho, s ktorým si v prípade potreby môže rodič dohodnúť osobné stretnutie
8. Ku všetkým učiteľom, zamestnancom školy a dospelým osobám v škole sa žiaci správajú zdvorilo, slušne a pri stretnutí pozdravia.
9. Aktuálne informácie pre rodičov a žiakov budú v budúcnosti zverejňované aj na internetovej stránke školy .
10. Zákonný zástupca žiaka, rodič alebo iný záujemcovia môže komunikovať s vedením školy písomnou formou na adresu školy, telefonicky, alebo osobne po dohovore.
Súkromná ZUŠ Nové Sady pôsobí na viacerých miestach.
Hlavné sídlo školy je v Základnej škole v Nových Sadoch na adrese 951 24 Nové Sady, č.176.
Zoznam jednotlivých pobočiek školy a elokovaných pracovísk:
1. Topoľčianky 951 93, Hlavná 114, Kultúrny dom TO
2. Čab 951 24, MŠ LDO
3. Nitra 951 24, Červeňova 42, SŠI LDO
4. Topoľčianky 951 93. ul SNP 11
III. PRÁVA, SPRÁVANIE SA A DOCHÁDZKA ŽIAKOV
Čl. 1 - Práva žiakov
1. na zrozumiteľný výklad učiva, na zrozumiteľné pretlmočenie obsahu diela
2. k študovanému učivu položiť akúkoľvek otázku a dostať na ňu odpoveď
3. na omyl
4. poznať termín skúšania
5. na objektívne hodnotenie
6. na ohľaduplné a taktné zaobchádzanie zo strany učiteľa i spolužiakov
7. vhodným a primeraným spôsobom vyjadriť svoj názor na čokoľvek
8. sedieť s kým chce, pokiaľ svojim správaním neruší učiteľa alebo spolužiakov (platí pre vyučovanie v LDO , HO). V tanečnom odbore spolupracujú podľa charakteru určenej či zvolenej témy a podľa typu zverenej úlohy
9. na dodržiavanie "Deklarácie práv dieťaťa" prijaté UNESCOm 20. novembra 1959.
Čl. 2 - Dochádzka žiakov do školy
1. Žiak je povinný navštevovať vyučovanie vo všetkých predmetoch príslušného odboru, určené učebným plánom v čase dohodnutom a schválenom v rozvrhu hodín.
3. Neúčasť na vyučovaní je zákonný zástupca žiaka povinný písomne ospravedlniť v žiackej knižke. Žiak je povinný predložiť žiacku knižku s písomným ospravedlnením vyučujúcemu bez vyzvania na nasledujúcej hodine. Odporúčame rodičom, aby pravidelne sledovali žiacku knižku žiaka a svoju kontrolu v nej potvrdili svojím podpisom.
4. Ak vymeškané hodiny nebudú písomne ospravedlnené, vyučujúci môže neprítomnosť žiaka považovať za neospravedlnenú.
5. Neprítomnosť žiaka je zákonný zástupca povinný oznámiť včas učiteľovi hlavného predmetu osobne, telefonicky alebo písomne.
6. Zákonný zástupca žiaka môže požiadať o uvoľnenie z vyučovania:
• Na jeden deň - uvoľňuje vyučujúci
• Na viac dní - uvoľňuje riaditeľka školy na základe tel. alebo písomnej žiadosti.
7. Žiak je povinný chrániť svoje zdravie a zdravie svojich spolužiakov.
Prvú pomoc pri úraze poskytne vyučujúci.
Škola bezprostredne po úraze zabezpečí:
Čl.3 - Príchod žiakov do školy
1. Budovy škôl, v ktorých prebieha vyučovanie sú otvorené v termíne schváleného rozvrhu hodín. Žiaci sa sústredia pred budovou školy, štúdia alebo vo vstupnej chodbe, kde čakajú na príchod svojho učiteľa.
2. V škole je zavedené prezúvanie. Žiaci sa prezúvajú vo vstupnej chodbe. Odev a obuv si žiaci z bezpečnostných dôvodov nosia so sebou do učebne, alebo si ich nechávajú vo vstupnej chodbe pred tanečným štúdiom. V pobočkách, kde sú pre žiakov vyhradené šatne si žiaci ukladajú prezuvky do šatne, ktorú pri opustení zamykajú. Žiaci nesmú chodiť v prezuvkách mimo budovu školy. V prípade, že si žiak tanečného odboru nedonesie prezuvky, vstupuje do tanečného štúdia naboso.
3. V areáli škôl, kde sa nachádzajú aj pracoviská našej SZUŠ nie je dovolené z bezpečnostných dôvodov používať kolieskové korčule, skejty, jazdiť na bicykli alebo na iných dopravných prostriedkoch.
Čl. 4 - Správanie sa žiakov na vyučovaní
1. Žiak dochádza na vyučovanie, koncerty a kultúrne podujatia školy s takým časovým predstihom, aby sa mohol pripraviť na vyučovanie, podujatie a pod.
3. Každý žiak sa svedomito a systematicky pripravuje na vyučovacie hodiny, ktoré v SZUŠ navštevuje.
4. Žiak udržuje svoje pracovné miesto a jeho okolie v čistote a poriadku.
5. Triedu alebo pracovné miesto môže žiak opustiť len so súhlasom vyučujúceho.
6. Pred začiatkom vyučovacej hodiny žiak zaujme svoje miesto v triede a pokojne očakáva príchod vyučujúceho.
7. Žiak sa na vyučovaní správa slušne, pozorne sleduje učiteľov výklad i odpovede spolužiakov, aktívne a tvorivo pracuje, nevyrušuje.
9. Ak sa žiak na vyučovanie nepripravil alebo nevypracoval domácu úlohu, ospravedlní sa vyučujúcemu pred začatím hodiny a uvedie dôvod svojej nepripravenosti.
10. Žiak dbá o čistotu a poriadok v budove, v ktorej má vyučovanie aj v jej okolí.
11. Manipulovať s didaktickou technikou, zvukovou technikou, hudobnými nástrojmi, svetelnými vypínačmi, oknami, žalúziami, môžu žiaci len so súhlasom učiteľa .
12. Nie je dovolené nosiť do školy predmety, ktoré žiak na vyučovaní nepotrebuje. Ak vyučujúci takýto predmet objaví, žiakovi ho odoberie a vráti rodičom. Škola nezodpovedá za stratu osobných vecí.
13. Keď žiak zistí stratu a rodič uzavrel poistnú zmluvu proti krádeži, oznámi to učiteľovi na ktorého hodine stratu zistil. Ten zabezpečí spísanie zápisu o strate veci s povereným zamestnancom školy, ktorý vykoná ďalšie opatrenia.
14. Počas vyučovania majú žiaci vypnuté mobilné telefóny. V prípade nerešpektovania tohto príkazu učiteľ zoberie vypnutý telefón, príp. bez sim-karty, vráti rodičom a upozorní ich na porušenie školského poriadku dieťaťom. Platí prísny zákaz zhotovovať zvukový , alebo obrazový záznam z vyučovacej hodiny prostredníctvom mobilného telefónu.
15. Pri vstupe a odchode dospelej osoby z učebne žiaci pozdravia na pokyn vyučujúceho. Na hodinách pri písaní kontrolných prác žiaci nezdravia.
16. Všetky písomnosti a potvrdenia si žiaci vybavujú prostredníctvom učiteľa hlavného predmetu.
17. Na interných koncertoch, verejných koncertoch, kultúrnych brigádach, výstavách v galériách, divadlách a na rôznych kultúrnych podujatiach dodržiavajú žiaci pokyny vedúceho učiteľa a ostatných pedagogických zamestnancov. Rovnako dodržiavajú termín, miesto a čas sústredenia.
Čl. 5 - Správanie sa žiakov cez prestávky
1. Prestávky využívajú žiaci na na prípravu na ďalší vyučovací predmet alebo na ďalšiu časť vyučovania.
3. Papiere a rôzne odpadky odhadzujú žiaci do košov. Je zakázané rozhadzovať odpadky po chodbách, záchodoch alebo hádzať odpadky do záchodových mís, pisoárov a umývadiel.
4. Cez prestávky žiaci nevychádzajú von z budovy, kde prebieha vyučovanie.
Čl. 6 - Odchod žiakov zo školy
1. Po skončení vyučovacej hodiny si každý žiak očistí svoje pracovné miesto, ak končí vyučovanie vyloží stoličku. Zo školy odchádzajú žiaci bezprostredne po vyučovaní.
Čl. 7 - Starostlivosť o prostredie a majetok školy
2. Hudobné nástroje, zvukovú aparatúru, hudobné nosiče a ostatné pomôcky každý žiak udržuje v čistote a je povinný zabrániť ich poškodeniu. Ak žiak v priebehu školského roka poškodí školský materiál, musí ho zaplatiť podľa percentuálneho určenia jeho hodnoty. V prípade straty vypožičanej pomôcky je žiak povinný uhradiť ju v plnej výške.
3. Ak žiak prechádza z jednej školy na druhú, vypožičané materiály vráti škole.
4. Všetky vypožičané školské predmety (učebnice, nástroje, knihy, noty atď.) vráti žiak škole na konci každého školského roka.
Čl. 8 - Starostlivosť o svoje zdravie
2. Žiakom je prísne zakázané fajčiť, piť liehové nápoje, prechovávať a užívať drogy a omamné látky.
Čl. 9 - Výchovné opatrenia
• Do 10.10. – za mesiace: september – december
• Do 10.02. – za mesiace: január – jún
2. Ak žiak z rôznych dôvodov nemôže pokračovať v štúdiu, je možné na konci polroka
- k 31. januáru a k 30. júnu žiaka odhlásiť zo štúdia. Odhlásiť žiaka zo štúdia môže len zákonný zástupca písomnou formou adresovanou triednemu učiteľovi.
3. Žiak môže zo závažných dôvodov prerušiť štúdium na konci polroka - k 31. januáru a k 30. júnu na základe písomnej žiadosti zákonného zástupcu so súhlasom riaditeľky školy maximálne na jeden školský rok.
4. Žiak môže byť opätovne zaradený do štúdia /po prerušení štúdia/ po vykonaní komisionálnej skúšky.
5. Zmeny v osobných údajoch žiaka je povinný nahlásiť zákonný zástupca učiteľovi hlavného predmetu, prípadne riaditeľke školy.
6. Žiakov zadeľuje a prideľuje vyučujúcim riaditeľstvo školy. Žiadosti rodičov písomnou formou môžu byť zohľadnené.
1. Zmeny v Školskom poriadku školy schvaľuje riaditeľka školy po prerokovaní so zriaďovateľom školy a so zástupcami učiteľov.
2. Tento Školský poriadok nadobúda účinnosť 01.09.2012.
3. Prílohou Školského poriadku sú Metodické pokyny na hodnotenie a klasifikáciu žiakov základných umeleckých škôl, schválené MŠ SR dňa 29. januára 2004 pod číslom 491/2003-091.
V Nových Sadoch, 01.09.2012
riaditeľka školy v. r.

References: Čl. 1

Čl. 2

Čl.3

Čl. 4

Čl. 5

Čl. 6

Čl. 7

Čl. 8

Čl. 9